Peter Elias Jones

Cynhyrchydd a chyfarwyddwyr teledu o Gymro oedd Peter Elias Jones (Mai 1943 – 19 Mai 2010).

Bywyd cynnar ac addysg
Roedd Peter John Elias Jones yn wreiddiol o Langefni. Astudiodd Saesneg a Cherddoriaeth ym Mhrifysgol Leeds.

Gyrfa
Aeth i weithio i ITV fel cyfarwyddwr, yn un o'r ifancaf y rhwydwaith ar y pryd.

Daeth yn Bennaeth Rhaglenni Plant HTV Cymru lle bu'n gyfrifol am sawl rhaglen yn y 1970au yn cynnwys Miri Mawr, Ffalabalam,  Cwadi Cwac A'i Ffrindiau, y cwis Taro' Mlaen a'r rhaglen gerddoriaeth Seren 2. Aeth ymlaen i fod yn Reolwr Adloniant HTV Cymru lle roedd yn gynhyrchydd ac uwch-gynhyrchydd ar nifer o raglenni adloniant ysgafn fel Teuluffôn, Teulu'r Mans, Torri Gwynt, Ibiza, Ibiza, Camau Cant a Mil, Bwrw Sul, Elinor ar nos Wener a Y Cleciwr.

Ar ôl cyfnod helaeth gyda HTV ymunodd â chwmni Antena er mwyn gweithio i S4C drwy'r sector annibynnol. Yn ystod y cyfnod yma fe gynhyrchodd Flint Street Nativity ar gyfer ITV.

Bu hefyd yn cynhyrchu rhaglenni cwis fel Jacpot a Risg.

Bywyd personol
Roedd yn byw yn Dinas Powys, Bro Morgannwg. Bu farw yn sydyn yn ei gartref yn 66 oed yn 2010 gan adael ei wraig Elinor a dwy ferch, Elen a Mari-Wyn

Cyfeiriadau

Categori:Cyn-fyfyrwyr Prifysgol Leeds
Categori:Genedigaethau 1943
Categori:Marwolaethau 2010
Categori:Cynhyrchwyr teledu o Gymru
Categori:Gweithredwyr teledu o Gymru